Teimuras Radžabovas
Teimuras Radžabovas (azer. Teymur Rəcəbov; g. 1987 m. kovo 12 d. Baku) – Azerbaidžano šachmatininkas, didmeistris, pasaulio šachmatų taurės laimėtojas (2019). Aukščiausias jo reitingas 2012 m. pabaigoje buvo 4-as pasaulyje – 2793. Šachmatų vunderkindas: pradėjo žaisti šachmatais, kai jam buvo ketveri metai. Neeiliniai gabumai pasireiškė ankstyvame amžiuje, kai tapo tarptautiniu meistru būdamas 11-kos metų ir 11 mėnesių (1999 m.), o 14-kos metų ir 14 dienų (2001) – jauniausiu pasaulio didmeistriu. 2002 m. sausio mėn., kai jo reitingas buvo 2599, jis pateko į FIDE pasaulio 100 geriausių šachmatininkų reitingų sąrašą. Jis 2003 m. tapo jauniausiu visų laikų žaidėju, kuris turnyre būtų nugalėjęs pasaulio čempioną Garį Kasparovą. Tais pačiais metais jis iškovojo pergales prieš pasaulio čempionus Višvanataną Anandą ir Ruslaną Ponomariovą.